Quin tribunal va descartar l'extradició de Puigdemont?
El ministre d'Hisenda espanyol, Cristóbal Montoro, farà arribar aquesta setmana al jutge Pablo Llarena l'informe que li va demanar perquè justifiqués les declaracions segons les quals no es van fer servir diners públics l'1-O. És la tensió entre Llarena i Montoro, entre el Suprem i el govern espanyol, sobre els fonaments del suposat delicte de malversació en el referèndum. I és l'exemple més clar dels nervis que hi ha a la capital espanyola arran de l'esfondrament progressiu de l'estratègia de repressió i escarment contra l'independentisme. L'ofensiva jurídica substitueix l'absència de política, i és a Llarena, qüestionat per la justícia alemanya, a qui els sectors més durs del Madrid del poder confien el timó de la defensa de la unitat d'Espanya. Hi ha hagut un alineament cec amb ell des del moment que el Tribunal Superior de Slesvig-Holstein va descartar l'extradició de Carles Puigdemont per rebel·lió. Aquesta decisió va esquerdar el cor de l'estratègia judicial contra els dirigents independentistes i ha arribat a fer que el Suprem s'hagi encarat amb la justícia alemanya, menystenint el tribunal del land que ha de decidir si lliura el president català a la justícia espanyola.
Tribunal Superior de Slesvig-Holstein